armvectores/hy_wikipedia_2023 huggingface dataset:
Լեո ակումբ

Լեո ակումբ (անգլ.՝ Leo Club), երիտասարդական կազմակերպություն Լայոնս միջազգային կազմակերպության (անգլ.՝ Lions Clubs International) հովանու ներքո։ Կազմակերպության անվանումը բացվում է որպես ակումբի կարգախոսի երեք բաղկացուցիչ՝ Leadership, Experience և Opportunity (հայերեն՝ առաջնորդություն, փորձ և հնարավորութուն): Կազմակերպության նպատակն է հասարակության բարելավմանն ուղղված գործունեությունը և ծրագրերը, որոնք պետք է զարգացնեն և մշակեն երիտասարդության շրջանում առաջնորդության, կազմակերպվածության և հասարակական-օգտակար աշխատանքի հմտությունները։


== Պատմություն ==
Առաջին Լեո ակումբը ստեղծվել է 1957 թվականին Փենսիլվանիայում (ԱՄՆ)։ Նրա հիմնադիրը՝ Ջիմ Գրեյվերը՝ տեղի բեյսբոլի թիմի մարզիչը, համարվում էր Լայոնս ակումբի ակտիվ անդամ։ Ակումբի առաջին կազմում ընդգրկված էին Աբինգթոնի բարձրագույն դպրոցի 35 աշակերտներ, որոնցից 26-ը Գրեյֆերի բեյսբոլի թիմի անդամներ էին։
1964 թվականին Գրեյվերի հիմնադրած շարժումը գրավել է Լայոնսի շրջանային դեպարտամենտի (անգլ.՝ Lions district) ուշադրությունը։ Լեո ակումբը ստացել է հովանավորչական օգնություն և հնարավորություն Փենսիլվանիայից դուրս տարածվելու և զարգանալու։ 1967 թվականին շարժումն արդեն ներառել է շուրջ 200 ակումբ, որոնք ստեղծվել են աշխարհի 18 երկրներում, և ճանաչվել է Lions Clubs International պաշտոնական երիտասարդական ծրագրի կողմից։ Հաջորդ տարվա ընթացքում ակումբների թիվն ավելացել է 4 անգամ, և 1968 թվականի վերջին աշխարհի 48 երկրներում եղել է 918 Լեո ակումբ։
Լեո ակումբի պաշտոնական կայքի տրամադրած տվյալների համաձայն։

2000-րդ ակումբը ստեղծվել է 1974 թվականին։
5000-րդ ակումբը («Fomeque Monarca» Կոլումբիայում) ստեղծվել է 1996 թվականին2010 թվականի սկզբին Լեո ակումբի շարժումը գրանցվել է աշխարհի 142 երկրներում և ունեցել է 144000 անդամ ամբողջ աշխարհում


== Ակումբի կառուցվածք ==
Շարժման հիմնական հովանավորներն ու համակարգողներն են Լայոնս ակումբների միջազգային ասոցիացիան (անգլ.՝ The International Association of Lions Clubs) կամ LCI-ը (անգլ.՝ Lions Clubs International)։ Լեո ակումբները, որոնք կազմակերպվում են երկրում, միավորվում են Լեո գավառում, իսկ ակումբի անդամները կոչվում են առյուծներ (անգլ.՝ Leos)։
Յուրաքանչյուր ակումբ ունի իր կառավարումը (այսպես կոչված սպաներ), որոնց թվին են պատկանում ակումբի նախագահը, նրա տեղակալը, գանձապահը և քարտուղարը։ Բացի այդ, կանոնադրությամբ նախատեսվում է ունենալ տարբեր հանձնաժողովներ (ըստ ֆինանսների, ուղղությունների, նախագծերի)։ Յուրաքանչյուր Լեո ակումբ ենթարկվում է գավառի Լայոնս ակումբին։
Լեո ակումբների գործունեության հիմնական ոլորտը տարեցների, երեխաների, հաշմանդամություն ունեցող անձանց համար տարբեր սոցիալական նախագծերի և միջոցառումների անցկացումն է առողջապահության, կրթության, ինքնազարգացման ոլորտներում։ Լեո ակումբները կարող են նախագծեր իրականացնել ինչպես ինքնուրույն, այնպես էլ այլ Լեո ակումբների կամ կողմնակի կազմակերպությունների հետ համագործակցությունում։
2002 թվականին Լեո ակումբները բաժանվել են երկու ուղղությունների՝ ըստ անդամների տարիքի
Ալֆա (Alpha), անդամ կարող են լինել 12 տարեկան երիտասարդները (անդամակցության նվազագույն տարիքը) մինչև չափահաս տարիք։
Օմեգա (Omega), չափահասության տարիքից մինչև Lionz Dystrickt-ի կողմից սահմանված առավելագույն հնարավոր տարիքը (սովորաբար 30 տարի)։


== Ծանոթագրություններ ==
Կազապրոտա

Կազապրոտա (իտալերեն՝ Casaprota), կոմունա Իտալիայում, գտնվում է Լազիո շրջանում՝ Ռիետի պրովինցիայում։ Բնակությունը կազմում է 762 մարդ (2008 թվականին), խտություննը կազմում է 52 մարդ/կմ²։ Տարածքը կազմում է 15 կմ²։ Փոստային ինդեքս՝ 2030։ Հեռախոսսյին կոդ՝ 0765։ Քաղաքի հովանավոր սուրբը Սուրբ Միշել Առչանգելոն է (Michele Arcangelo)։


== Ժողովրդագրություն ==


== Համայնքի վարչակազմ ==
Հեռախոս։ 0765 85005
Էլ-փոստ։ info@comune.casaprota.ri.it
Պաշտոնական կայք։ http://www.comune.casaprota.ri.it/ Archived 2014-11-04 at the Wayback Machine.


== Արտաքին հղումներ ==
http://www.comune.casaprota.ri.it/ Archived 2014-11-04 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արաբկիր կամավորական զորամիավորում

Արաբկիր կամավորական զորամիավորում, կազմավորվել է 1989 թվականին, Երևանում։ Ունեցել է շտաբ, զինանշան։ Ներառել է հինգ ջոկատ։ 1989-1994 թվականներին «Արաբկիրի» ջոկատները մասնակցել են ՀՀ Իջևանի (Կիրանց), Նոյեմբերյանի (Ոսկեպար, Ոսկևան), Գորիսի, Կապանի (Ուժանիս), Ճամբարակի և Արցախի Հանրապետության Շահումյանի (Հայ Պարիս, Կարաչինար, Խարխափութ, Բուզլուխ, Էրքեջ, Մանաշիդ, Գյուլիստան, Վերինշեն), Լաչինի, Հադրութի (Սարինշեն), Մարտակերտի (Նարեշտար, Վանք, Լենինավան, Մատաղիս), Քարվաճառի շրջանների, Բերդաձորի ենթաշրջանի ինքնապաշտպանական և ազատագրական մարտերին։ «Արաբկիրի» մի խումբ կամավորականներ 1990 թվականի սեպտեմբերի 20-ից ծառայության են անցել «Հատուկ գնդի» 9-րդ վաշտում։ Ջոկատներից մեկի հիմքի վրա ստեղծվել է Հադրութի մոտոհրաձգային գումարտակը։ Հրամանատարներ՝ Հ. Հարությունյան (գլխավոր հրամանատար), Արմեն Սենիկի Համբարձումյան (հետախուզության պետ, հրամանատար), Գևորգ Տեր-Գևորգյան, Լ. Մաղաքյան, Ս. Սարդարյան, Զ. Թումանյան, Ա. Երեմյան, Վ. Հովսեփյան և Խ. Ադամյան, ընդհանուր շտաբի պետ՝ Գ. Տեր-Գևորգյան։ «Արաբկիրից» զոհվել է 16 ազատամարտիկ։
Երևանի Արաբկիր համայնքի տարածքում կառուցվել է «Արաբկիրի» զոհված ազատամարտիկների հիշատակը հավերժացնող հուշաղբյուր։
Սամվել Ալումյան

Սամվել Սմբատի Ալումյան (մայիսի 3, 1941(1941-05-03), Երևան, Հայկական ԽՍՀ, ԽՍՀՄ - սեպտեմբերի 7, 1987(1987-09-07), Բուխարեստ, Ռումինիա), հայ դաշնակահար։ Թաղված է Մոսկվայում։


== Կենսագրություն ==
Եղել է Յակով Ֆլիերի աշակերտներից, ավարտել է Մոսկվայի կոնսերվատորիան (1964)։ 1966-1968 թվականներին դասավանդել է Երևանի, 1968 թվականից՝ Մոսկվայի կոնսերվատորիաներում (1979 թվականից՝ դոցենտ)։ Նվագացանկում՝ Մոցարտի, Շումանի, Արամ Խաչատրյանի, Առնո Բաբաջանյանի և այլոց գործերից։


== Մրցանակներ ==
Բ. Սմետանայի (Պրահա, 1963, 3-րդ մրցանակ)
Ջ. Էնեսկուի (Բուխարեստ, 1967, 1-ին մրցանակ) անվան միջազգային և համամիութենական (Կիև, 1970, 1-ին մրցանակ)


== Ծանոթագրություններ ==


== Արտաքին հղումներ ==
Սամվել Ալումյան, ԵՊՀ Հայագիտական հետազոտությունների ինստիտուտ Archived 2016-05-29 at the Wayback Machine.
Լիերամոն

Լիերամոն (ֆր.՝  Liéramont), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 199 մարդ, բնակչության խտությունը` 27.30 մարդ/կմ²։ Բնակավայրը զբաղեցնում է 7.29 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 135 աշխատունակ (15-64 տարեկան)  բնակիչ, որոնցից ակտիվ էին 92-ը, իսկ ոչ ակտիվները` 43։ Ակտիվության ցուցանիշը կազմում է 68,1 %։ 92 աշխատունակ մարդկանցից աշխատել է 80 անձ (43 տղամարդ և 37 կին)։ Գործազուրկ են եղել 12 անձ (6 տղամարդ և 6 կին)։ 43 անաշխատունակներից 9-ը եղել են աշակերտներ կամ ուսանողներ, 24-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարմեն Դիլոն

Կարմեն Դիլոն (անգլ.՝ Carmen Dillon, հոկտեմբերի 25, 1908(1908-10-25), Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 12, 2000(2000-04-12), Հոուվ, Արևելյան Սասիքս, Հարավարևելյան Անգլիա, Անգլիա, Միացյալ Թագավորություն), բրիտանացի ֆիլմերի գեղարվեստական ​​ղեկավար և բեմադրող նկարիչ։ 1949 թվականին «Օսկարի» մրցանակակիր՝ «Լավագույն բեմադրող նկարիչ (սև ու սպիտակ ֆիլմեր») անվանակարգում «Համլետ» (1948) ֆիլմի համար, ինչպես նաև «Լավագույն բեմադրող նկարիչ (գունավոր ֆիլմեր») անվանակարգում առաջադրված «Հենրի V» ֆիլմի համար (1944)։


== Կյանք և գործունեություն ==
Դիլոնը ծնվել է Հենդոնում՝ իռլանդացի Ջոզեֆ Թոմաս Դիլոնի և նրա կնոջ՝ Թերեզայի ընտանիքում։ Նա վեց երեխաներից մեկն էր, որի կաթոլիկ ծնողները վճարել էին լավ կրթության համար։ Կարմենը հաճախել է Չելմսֆորդի Նյու Հոլլ դպրոց։ Ավագ եղբայրը մահացել է Առաջին համաշխարհային պատերազմի ժամանակ, մի քույր դարձել է միանձնուհի, իսկ մյուս եղբայրը արտագաղթել է։ Կարմենը և նրա քույրերը՝ Թերեզան և Ագնես Դիլոնը (ավելի հայտնի է որպես Ունա), մնացել են կատարելու իրենց ծնողների հավակնությունները։
Դիլոնը սկզբում աշխատել է որպես ճարտարապետ, բայց 1934 թվականին նրան հրավիրել են միանալ կինոընկերությանը, որը հիմնված էր դերասանական արվեստի և նկարչության հանդեպ նրա կրքի վրա։ Նա դարձել է գեղարվեստական ​​ղեկավար և բեմադրող նկարիչ, ստացել է «Օսկար»՝ Լոուրենս Օլիվիեի 1948 թվականի «Համլետ» ֆիլմի համար։ Հայտնի է, որ քսանհինգ տարի նա բրիտանական կինոյի արտադրությն մեջ միակ կին գեղարվեստական ​​ղեկավարն է եղել։
Երեք Դիլոն քույրերից ոչ մեկը չի ամուսնացել, և նրանք 42 տարի միասին անցկացրել են Քենսինգթոնի մեծ բնակարանում։ Տեսս Դիլոնը ղեկավարել է Եղիսաբեթ թագուհու քոլեջի ֆիզիկայի ֆակուլտետը։ Կարմենը ապրել է քրոջ հետ և մահացել է 2000 թվականի ապրիլի 12-ին, կյանքի 92-րդ տարում՝ լինելով մեծ ընտանիքից վերջինը։


== Ընտրյալ ֆիլմագրություն ==
1943՝ «Թույլ սեռ» / The Gentle Sex
1944՝ «Հենրի V» / Henry V
1948՝ «Համլետ» / Hamlet
1951՝ «Բրաունինգի տարբերակը» / The Browning Version
1955՝ «Լավագույնի համար» / One Good Turn
1955՝ «Ռիչարդ III» / Richard III
1957՝ «Արքայազնը և պարուհին» / The Prince and the Showgirl
1959՝ «Շափյուղա» / Sapphire
1969՝ «Մեղավոր Դեյվ» /Sinful Davey
1971՝ «Հաշտարար» / The Go-Between
1972՝ «Լեդի Կարոլինա Լեմ» / Lady Caroline Lamb
1976՝ «Օմեն» / The Omen
1977՝ «Ջուլիա» / Julia


== Ծանոթագրություններ ==


== Արտաքին հղումներ ==
Դիլան Մինեթ

Դիլան Քրիստոֆեր Մինեթ (դեկտեմբերի 29, 1996(1996-12-29), Էվանսվիլ, Ինդիանա, ԱՄՆ), ամերիկացի դերասան և երաժիշտ։ Նա հանրությանը հայտնի է «13 պատճառ՝ ինչու» հեռուստասերիալում Քլեյ Ջենսենի, «Կորուսյալներում»՝ Դեյվիդ Շեփհարդի, «Արթունում»՝ Ռեք Բրիթենի, «Ալեքսանդրը և սարսափելի, անտանելի, ոչ լավ, շատ վատ օրը» ֆիլմում Անտոնիի, «Սարսափներում»՝ Զաք Կուպերի, «Գայթակղությունում»՝ Ջերի Ֆիդզգերալդի և «Մի՛ շնչիրում» Ալեքսի դերակատարումների համար։


== Կյանքը և գործունեությունը ==
Մինեթը ծնվել է Միացյալ Նահանգների Ինդիանա նահանգի Էվանսվիլ քաղաքում։ Ռոբին Մեյքերի և Քրեիգ Մինեթի միակ որդին է։ Մեկնել և հինգ տարի բնակվել է Իլինոյս նահանգի Շամպեյն (Իլինոյս) քաղաքում, իսկ հետո դերասանական գործունեությունը սկսելու նպատակով մեկնել է Լոս Անջելես։
Առաջին դերը Դրեյք և Ջոշ հեռուստասերիալի մեկ սերիայում էր։ Այնուհետև հայտնվել է NBC-ի օրիգինալ Տարին առանց Ձմեռ Պապիկի ֆիլմում, անհայտ կերպար Ֆրեդ Կլաուս ֆիլմում, խաղացել է որպես Թոդ Լայոնս The Clique-ում և Նոահ Ֆրամ՝ Ձմեռային ընկերներ ֆիլմում։ Հեռուստատեսությունում Դիլանի հատկանշական դերերն են Փախուստ բանտից սերիալում Միշել Սկոֆիելդի երիտասարդ կերպարը և Փրկելով Գրեյսին սերիալում Քլեյ Նորմանը։ Ինչպես նաև կերտել է Քենիի կերպարը 2010 թվականի Ներս Թող Ինձ սերիալում։ Խաղացել է Կորուսյալները հեռուստասերիալի չորս սերիաներում՝ որպես Ջեքի զավակ։ Մինեթը հայտնվել է որոշ գովազդային հոլովակներում և Shinedown ռոք խմբի The Crow & the Butterfly տեսահոլովակում։ 2017 թվականին Մինեթը որպես Քլեյ Ջենսեն հանդես եկավ Սելենա Գոմեսի կողմից բեմադրած Netflix-ի հեղինակավոր 13 պատճառ՝ ինչու հեռուստասերիալում։


=== Wallows ===
Դիլանը երգիչ և ռիթմային կիթառահար է Wallows (նախկինում՝ The Feaver and The Narwhals) երաշժտական խմբում։ Անդամներն են նաև Զաք Մենդենհոլը (բաս), Քոլ Պրեստոնը (հարվածային գործիքներ) և Բրայդեն Լեմաստերսը (երգիչ, կիթառահար)։ 2010 թվականին KYSR ռադիոյի կողմից կազմակերպված մրցույթում խումբը գրավեց առաջին հորիզոնականը և 2011 թվականին մասնակցեցին Warped Tour շրջագայությանը։ Խումբը շուտով սկսեց հանդես գալ Լոս Անջելեսի բազում վայրերում, օրինակ՝ Roxy Theatre և Whisky a Go Go ակումբներում։ Նրանց երգը՝ «Bleeding Man» օգտագործվեց R. L. Stine's The Haunting Hour: The Series հեռուստասերիալի համար։
2017 թվականի ապրիլի 12-ին խումբը թողարկեց իրենց «Pleaser» երգը Apple Music-ում և Spotify-ում։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Արտաքին հղումներ ==
http://dylanminnette.com/ Դիլան Մինեթ. պաշտոնական կայք
Մ198

M198 (անգլ.՝ 155-mm Medium Towed Howitzer M198), 1970-ական թվականների ամերիկյան 155-միլիմետրանոց հաուբից։


== Պատմություն ==

M198 ընդունվել է ԱՄՆ բանակի ու ծովային հետևակի կորպուսի սպառազինության մեջ 1978 թվականին, և նույն տարում սկսվել է նրա սերիական արտադրությունը։ Ընդհանուր առմամբ թողարկվել է այդ տիպի շուրջ 1700 թնդանոթ։
Մ198-ը մնացել է ստանդարտ քարշակվող հրետանային համակարգ ԱՄՆ բանակում և ծովային հետևակում ավելի քան 30 տարի և օգտագործվել է մի շարք կոնֆլիկտների և պատերազմների ընթացքում, մասնավորապես Պարսից ծոցի պատերազմում։ 2000-ական թվականների վերջին, սակայն, Մ198-ն սկսել է փոխարինվել  նոր ու ավելի թեթև 155-միլիմետրանոց Մ777 հաուբիցով։ Մ198-ը նաև ակտիվորեն արտահանվել է ավելի քան տասը երկրներ, որոնցից շատերում այն, 2016 թվականի դրությամբ, շարունակում է մնալ սպառազինության մեջ։


== Արտադրություն ==
Հաուբիցի արտադրությանը մասնակցել են պետական ու մասնավոր կառույցներ.

Պետական սեկտորԹնդանոթ (M199) – Ուոթերվլիթի զինանոց, Ուոթերվլիձ, Նյու Յորք,
Հետդարձի մեխանիզմ (M45) – Ռոք Այլենդի զինանոց, Ռոք Այլենդ, Իլինոյս,Մասնավոր սեկտորՀրանոթ (M39) – Consolidated Diesel Electric Co., Օլդ Գրինվիչ, Կոնեկտիկուտ,
Կրակի կառավարման սարքեր – NUMAX Corp., Սանտա Ֆե Սպրինգս, Կալիֆոռնիա։


== Շահագործող երկրներ ==


=== Ժամանակակից օպերատորներ ===
 Բահրեյն – 28 թնդանոթ, 2016 թվականի դրությամբ
 Հոնդուրաս – 4 թնդանոթ, 2016 թվականի դրությամբ
 Իրաք – 60 թնդանոթ, 2016 թվականի դրությամբ
 Լիբանան – 178 թնդանոթ, 2016 թվականի դրությամբ
 Պակիստան – 148 թնդանոթ, 2016 թվականի դրությամբ
 Սաուդյան Արաբիա.
Ցամաքային զորքեր – 60 թնդանոթ, 2016 թվականի դրությամբ
Ազգային գվարդիա – 58 թնդանոթ, 2016 թվականի դրությամբ
 Թաիլանդ – 118 թնդանոթ, 2016 թվականի դրությամբ
 Թունիս – 55 թնդանոթ, 2016 թվականի դրությամբ
 Էկվադոր – 10 թնդանոթ, 2016 թվականի դրությամբ


=== Նախկին օպերատորներ ===
 Ավստրալիա – 36 թնդանոթ, 2010 թվականի դրությամբ
 ԱՄՆ.
Բանակ – 697 թնդանոթ, 2016 թվականի դրությամբ
Ծովային հետևակի կորպուս – 595 թնդանոթ, 2016 թվականի դրությամբ


== Ծանոթագրություններ ==


== Գրականություն ==
В. Н. Шунков. Энциклопедия артиллерии особой мощности / под общ. ред. А. Е. Тараса. — Минск: Харвест, 2004. — 448 с. — (Библиотека военной истории). — 5100 экз. — ISBN 9-85131-462-5
An Illustrated Guide to the Modern US Army / R. O'Neill. — London: Salamander Books, 1984. — 180 p. — (Illustrated Military Guides). — ISBN 0-86101-168-6
Headquarters, Department of the Army / Headquarters, U.S. Marine Corps. Army TM 9-1025-211-10 / Marine Corps TM 08198A-10/1. Operator's Manual for Howitzer, Medium, Towed, 155-mm, M198. — 1991. — 1979. — 468 p.
Մարինա Բեռլուսկոնի

Մարինա Բեռլուսկոնի, (պաշտոնական անունը` Մարիա Էլվիրա Բեռլուսկոնի, (իտալերեն՝ Marina Berlusconi, Maria Elvira Berlusconi), օգոստոսի 10, 1966(1966-08-10), Միլան, Իտալիա), իտալացի գործարար։


== Կենսագրություն ==
Մարիա Էլվիրա Բեռլուսկոնին Սիլվիո Բեռլուսկոնիի և նրա առաջին կնոջ՝ Կառլա Էլվիրա Լուչիա Դալլ՚Օլոյի (Carla Elvira Lucia Dall'Oglio) դուստրն է, Պիերա Սիլվիո Բեռլուսկոնիի ավագ քույրը։
Ավարտել է Մոնցայի Լեոն Դիոնի ինստիտուտի դասական վարժարանը։ Սկսել է ուսումնասիրել իրավունք, հետո՝ քաղաքական գիտություններ, սակայն առաջին տարում կիսատ է թողել ուսումը և չի շարունակել կրթությունը։
1996 թվականին դարձել է «Fininvest»-ի փոխնախագահ, 2005 թվականի հոկտեմբերին զբաղեցրել է հոլդինգի նախագահի պաշտոնը։ 2003 թվականին փոխարինել է մահացած Լեոնարդո Մոնդադորին՝ «Arnoldo Mondadori Editore» հրատարակչության գլխավորությամբ։ Եղել է «Mediaset» բաժնետիրական ընկերության տնօրենների խորհրդի («Consiglio di amministrazione») անդամ, 2008 թվականի հոկտեմբերից մինչև 2012 թվականի ապրիլը եղել է «Mediobanca»-ի տնօրենների խորհրդի անդամ, նախկինում՝ «Medusa Film»-ի և «Mediolanum»-ի տնօրենների խորհրդի անդամ։


== Անձնական կյանք ==
2008 թվականի դեկտեմբերի 13-ին ամուսնացել Է Լա Սկալա թատրոնի բալետային խմբի պարող Մաուրիցիո Վանադիայի հետ, նրանց միավորում էր երկարատև հարաբերությունները։ Ունեն երկու երեխա՝ Գաբրիելեն (ծնված 2002 թվականին) և Սիլվիոն (ծնված 2004 թվականին)։


== Ծանոթագրություններ ==


== Արտաքին հղումներ ==
«Marina Berlusconi» (իտալերեն)։ il Giornale։ Վերցված է 2014-03-13 
«Marina Berlusconi» (իտալերեն)։ Oggi.it։ Վերցված է 2014-03-13
Կերամիկայի հնագիտական թանգարան

Կերամիկայի հնագիտական թանգարան (հուն․՝ Αρχαιολογικό Μουσείο Κεραμεικού), հնագիտական թանգարան Աթենքում։
Կերամիկայի թանգարանը կառուցվել է 1937 թվականին՝ Ի. Իոաննիսայի ծրագրի և Գուստավա Օբերլենդերի նվիրատվության շնորհիվ։ Թանգարանը գտնվում է Էրմուի 148 հասցեում՝ Պիրեյա փողոցից ոչ հեռու։
Դա բավականին պարզ ճարտարապետական շինություն է՝ քառանկյուն հատակագծով։ Ներսում կան 4 ցուցահանդեսներ՝ շրջապատելով բակը։ Բակը կանաչապատ է՝ ձիթապտղի ծառերով ու դափնու թփերով։ Առաջին սենյակում ցուցադրված են քանդակագործական ցուցանմուշներ։ Մյուս երեք սենյակներում պարունակվում են հունական հնագույն կերամիկաներ, ոսկերչական իրեր՝ գտնված Կերամիկայի գերեզմանատնից։ Կերամիկայի թանգարանի ցուցանմուշները՝ հուղարկավորության ատրիբուտները հայտնաբերվել են գերմանական հնէաբանական ինստիտուտի հետազոտողների կողմից։
Կերամիկական հետազոտությունները դեռ շարունակվում են։


== Առավել հայտնի իրեղեն ==
Որոշ հռչակ ունեցող իրեր՝

Կենտրոնական մուտքի քանդակը- Դիոնիսիա ցուլ, Ալֆինի որդի
Վաղ երկրաչափական ոճի տարրա՝ ստեղծված մ.թ.ա. 860 - 840 թվականներին
Սև-մարմնային լեկիֆ՝ ստեղծված մոտավորապես մ.թ.ա. 550 թվականին
Մարմարյա Սֆինքս՝ ստեղծված մ.թ.ա. 550-540 թվականներին
Այսպես կոչված Ամֆիտրիտայի Նաիսկ՝ մարմարյա ռելիեֆով և Ամֆիտրիտայի պատկերով, ստեղծված մ.թ.ա. 30-420 թվականներին
Կարմիր Գիդրիա ստեղծված մ.թ.ա. 430 թվականին
Դեկսիլեյի մարմարյա Նաիսկ ստեղծված մ.թ.ա. 394-393 թվականներին


== Պատկերասրահ ==
Աստերոիդների ցանկ (110001-110100)

Աստերոիդների ցանկ (109901-110000)  • Աստերոիդների ցանկ  • Աստերոիդների ցանկ (110101-110200)
 Աստերոիդների ցանկ (109901-110000)  • Աստերոիդների ցանկ  • Աստերոիդների ցանկ (110101-110200)
Վիսոչինո (Ազովի շրջան)

Վիսոչինո (ռուս.՝ Высочино ), գյուղ Ռուսաստանի Ռոստովի մարզի Ազովի շրջանում։ Մտնում է Նովոալեքասնդրովսկովո գյուղական համայնքի կազմի մեջ։ Ազով քաղաքից գտնվում է 20 կմ հեռավորության վրա։
Նելյուբովսկի գյուղական խորհուրդ (Դիկանսկի շրջան)

Նելյուբովսկի գյուղական խորհուրդ  (ուկրաիներեն՝ Нелюбівська сільська рада), Ուկրաինայի Պոլտավայի մարզի Դիկանսկի շրջանում։
2001 թվականի տվյալներով Նելյուբովսկի գյուղական խորհրդում բնակվում էր 456 մարդ։ Բնակավայրը զբաղեցնում է 24,44 կմ² տարածք։ Բնակչության խտությունը կազմում էր 18,66 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Քրիստոֆ Ռանսմայր

Քրիստոֆ Ռանսմայր (գերմ.՝ Christoph Ransmayr, մարտի 20, 1954(1954-03-20)[…], Վելս, Վերին Ավստրիա, Ավստրիա), ավստրիացի գրող և լրագրող։


== Կենսագրություն ==


== Մատենագիտություն ==
1982 - (Strahlender Untergang (zusammen mit Willy Puchner)
1984 - «Սառույցների և խավարի սարսափները» (Die Schrecken des Eises und der Finsternis)
1988 - «Վերջին աշխարհը» (Die letzte Welt)
1994 - (Przemyśl. Ein mitteleuropäisches Lehrstück)
1995 - «Կիտահարայի հիվանդությունը» (Morbus Kitahara)
1997 - (Der Weg nach Surabaya)
1997 - «Երրորդ օդը կամ թատրոն ծովի մոտ» (Die dritte Luft, oder Eine Bühne am Meer)
2001 - (Die Unsichtbare. Tirade an drei Stränden)
2002 - (Der Ungeborene, oder Die Himmelsareale des Anselm Kiefer)
2003 - (Die Verbeugung des Riesen. Vom Erzählen)
2004 - (Geständnisse eines Touristen. Ein Verhör)
2006 - (Der fliegende Berg)
2007 - «Տիկնայք և պարոնայք ջրի տակ» (Damen & Herren unter Wasser) Մանֆրեդ Վակոլբինգերի հեղինակցությամբ
2010 - (Odysseus, Verbrecher. Schauspiel einer Heimkehr)
2011 - (Der Wolfsjäger. Drei polnische Duette (zusammen mit Martin Pollack)
2012 - (Atlas eines ängstlichen Mannes)
2014 - (Gerede: Elf Ansprachen)
2016 - (Cox oder Der Lauf der Zeit)
2019 - (Arznei gegen die Sterblichkeit. Drei Geschichten zum Dank)


== Հայերեն թարգմանություն ==
Քրիստոֆ Ռանսմայր, Վերջին աշխարհը, գերմ․ թարգմ․՝ Աշոտ Ալեքսանյանը, Անտարես, Երևան, 2019, 384 էջ։


== Գրականություն ==
James P. Martin, The crisis of cultural knowledge in Michael Köhlmeier's „Telemach“, Christoph Ransmayr's „Morbus Kitahara“ and W. G. Sebald's „Die Ringe des Saturn“. Washington 2004,  (Dissertation Georgetown University Washington D.C. 2004, 227 S․).
Timo Rouget, Ransmayr, Christoph. In: Lexikon der Science Fiction-Literatur seit 1900. Mit einem Blick auf Osteuropa. Hrsg. Christoph F. Lorenz. Peter Lang, Frankfurt/Main 2016, ISBN 978-3-63167-236-5, S. 465–470.
Insa Wilke (Hrsg.), Bericht am Feuer. Gespräche, E-Mails und Telefonate zum Werk von Christoph Ransmayr. S. Fischer, Frankfurt am Main 2014, ISBN 978-3-10-062953-1.


== Ծանոթագրություններ ==
Բոոս

Բոոսը (եբրայերեն՝ בועז - 'Բոազ'), ըստ հուդայական ավանդության, մի մեծահարուստ բեթղեհեմցի էր, որը ծանոթացավ Հռութի հետ և օգնում էր արդեն այրի դարձած Հռութին ցորենով և այլ կերպ։ Հրեական օրենքի համաձայն, Հռութը ինքը Բոոսին ամուսնություն առաջարկեց, ինչին հավանություն տվեց ծերերի ժողովը՝ Բոոսի կողմից մի շարք պայմաններ բավարարելուց հետո։ Բոոսից Հռութն ունեցավ մեկ որդի՝ Ովբեդ անունով, որը Դավթի պապն էր։ Այդպիսով, Նոր Կտակարանի համաձայն, Բոոսը Հիսուս Քրիստոսի անմիջական նախահայրերից մեկն էր։ Հռութի և Բոոսի մասին պատմությունը շարադրված է Հին Կտակարանի Հռութ գրքում։


== Աղբյուրներ ==
Հին Կտակարան, Հռութ, գլուխ 2-4
Հռութի գիրքը հայ առաքելական եկեղեցու գրադարանից
Էսկալոպ

Էսկալոպ, հարթ, կլոր մսի կտոր ռուս-ֆրանսիական խոհանոցում։ Էսկալոպ էր կոչվում, մասնավորապես, միլանյան օսսի-բուկին, որը Պետերբուրգի խոհարարները փոխառել են ֆրանսիական խոհանոցից։ Էսկալոպը կտրվում էր 1 սմ հաստությամբ, այնուհետև ծեծվում էր (մինչև 0.5 սմ), ընդ որում չէր համեմվում և խորովվում էր ցանցի վրա։ Այս տեխնոլոգիական հնարն էլ հետագայում դարձավ ուտեստի հիմնական բնորոշիչ գիծը։ Այսպիսով, էսկալոպը հարթ, կլոր, բարակ մսի կտորն է, որը ենթարկվում է ջերմային մշակման՝ առանց մակերևույթը համեմելու։ Էսկալոպ պատրաստելու համար մսի 10-15 սմ կտորը թեթև ծեծում են, աղ, պղպեղ ցանում և տապակում երկու կողմից։ Միսը մատուցում են խավարտի հետ։


== Հորթի էսկալոպ գերմանական ձևով ==


=== Բաղադրություն ===
6-ական կտոր հորթի միս, յուրաքանչյուրը՝ միջինը 130 գրամ
100 գրամ խոզի ճարպ
1 ձու
Լիմոնի 6 կտոր
Պաքսիմատ
աղացած սև պղպեղ
աղ


=== Պատրաստման եղանակ ===
Մսի կտորները ծեծելով բարակեցնել, ցանել վրան աղ և պղպեղ, ապա՝ հարած ձվի մեջ թաթախել։ Միսը պաքսիմատի փշուրների մեջ գլորել և տապակել մեծ քանակությամբ եռացող ճարպի մեջ։ Էսկալոպը պետք է լինի չոր։ Ցանկալի է մատուցելիս ափսեի վրա դասավորել կտրատված լիմոն։


== Էսկալոպ ֆրանսիական ձևով ==
Ֆրանսիական ձևով պատրաստված էսկալոպը մատուցում են թե տոնական օրերին և թե հանգստյան օրերին։ Որպեսզի միսը ձիգ չստացվի, նախընտրելի է վերցնել պատրաստի էսկալոպ։


=== Բաղադրություն ===
500 գ էսկալոպ
1 սոխ
200 գ պանիր
100 գ թթվասեր և 50 գ մայոնեզ
աղ, համեմունքներ


=== Պատրաստման եղանակ ===
Սոխը կտրտել կիսաշրջանաձև, խաշել։ Պանիրը քերել, թթվասերը խառնել մայոնեզին, ավելացնել աղ, համեմունքներ, խառնել։ Էսկալոպը դնել տարայի մեջ, վրան լցնել սոխը, թթվասերի և մայոնեզի խառնուրդը, պանիրը։ Եփել ջեռոցում մոտ 1.5-2 ժամ։


== Ծանոթագրություններ ==


== Արտաքին հղումներ ==
Էսկալոպ, անգլերեն
Պերգոլա (այլ կիրառումներ)

Պերգոլա, կարող է վերաբերել՝

Պերգոլա - բուսական, կանաչապատ զրուցարան կամ թեթև սյուներով, ճաղակամարներով պատատաճաղ միջանցք
Պերգոլա - կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում
Բոքսիտոգորսկի շրջան

Բոքսիտոգորսկի շրջան (ռուս.՝ Бокситогорский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1952 թվականին։ Վարչական կենտրոնը՝ Բոկսիտոգորսկ։


== Աշխարհագրություն ==
Շրջանի տարածքի մակերեսը կազմում է 7180 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 53842 մարդ։ Բնակչության խտությունը կազմում էր 7,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մոնոմոտապա

Մոնոմոտապա, Մվենե Մուտապա (շոնա՝ Mwene we Mutapa, պորտ.՝ Monomotapa), վաղ պետական միավորում Աֆրիկայում, Զամբեզի և Լիմպոպո գետերի միջագետքում։ Ստեղծել է մաշոնա ժողովրդի կարանգացեղը։ Մոնոմոտապա ծաղկում է ապրել XIV—XV դդ․, երբ նրա քաղաքական ազդեցությունը տարածվել է միջագետքի սահմաններից դուրս գտնվող տարածքների վրա։ Մոնոմոտապաի հասարակական-տնտեսական կառուցվածքը ձևավորվել է Զիմբաբվեի երկաթի դարի մշակույթի հիման վրա։ Կարանգայի գերագույն առաջնորդները, որոնք կրել են մվենե մուտապա տիտղոսը, ունեցել են քաղաքական և կրոնական մեծ իշխանություն։ Մեծ դեր է կատարել տոհմացեղային ավագանին, առաջացել են ռազմական դեմոկրատիային հատուկ պետական մարմինների տարրերի սաղմերը։ Մոնոմոտապաում եղել է բնատնտեսություն։ Զգալի զարգացման են հասել երկրագործությունը, մետաղամշակությունը, խեցեգործությունը, մոնումենտալ քարաշինարարությունը, առևտրական կապերը։ Երկպառակտչական պատերազմների հետևանքով 1693 թվականին Մոնոմոտապան կործանվել է ռոզվի ցեղերի կողմից։
Եթովպիա

Եթովպիա (պաշտոնական անվանում՝ Եթովպիայի Դաշնային Ժողովրդավարական Հանրապետություն), դեպի ծով ելք չունեցող երկիր Արևելյան Աֆրիկայում։
Աֆրիկայի ամենաշատ բնակչություն ունեցող երկրներից մեկն է։ Աշխարհի հնագույն քրիստոնեական երկրներից մեկը։ Երբեք գաղութացված չի եղել, թեև ֆաշիստական Իտալիան 1936-1941 թթ. գրավել էր Եթովպիան։ Եթովպիան ՄԱԿ-ի առաջին անդամներից է և Աֆրիկյան միության հիմնադիր անդամը։ 19-րդ դարի վերջին և 20-րդ դարի սկզբին Եթովպիայում բավականին մեծ հայ գաղթօջախ է եղել։ Բնակչությունը՝ 88,0 միլիոն (2011 թ, հուլիս, 14-րդը աշխարհում)։ Բնակչության տարեկան աճը՝ 3,2 տոկոս։ Կյանքի միջին տևողությունը՝ տղամարդկանց մոտ 53 տ, կանանց մոտ 58 տ։ ՄԻԱՎ-ով վարակվածների թիվը՝ 2,1 տոկոս (1 միլիոն վարակակիր 2007 թվականի տվյալ)։


== Անվանում ==
Անվանումն իբր առաջացել է հունարեն եթոս «խանձված, այրված» և օպս «դեմք» բառերից, այսինքն՝ արևակեզ (արևաթուխ) մարդկանց երկիր, սակայն սա հավանաբար ժողովրդական ստուգաբանություն է։ Հնում այդպես էին անվանում Եգիպտոսից հարավ ընկած երկիրը։
16-րդ դարից եվրոպացիներին հայտնի է եղել Հաբեշստան (Abyssinia) անունով, որը փոխառություն է արաբերենից․ արաբները երկրի բնակիչներին անվանում էին հաբեշներ (արաբ․՝ հաբաշ բառից, որը նշանակում է խառը կամ խառնածին)։ Այժմ վերականգնված է երկրի հին անվանումը։


== Հայերը Եթովպիայում ==

Եթովպիայի հայ համայնքը կազմավորվել է 7-րդ դարում, երբ արաբները նվաճելով Սիրիա, Պաղեստինն ու Եգիպտոսը, սկսել են հալածել տեղի քրիստոնյաներին և մեծ թվով հայեր գաղթել ու ապաստանել են մերձակա քրիստոնյա երկրում՝ Եթովպիայում և ներկայիս Դեսսիե քաղաքի մոտ կառուցել են Սուրբ Ստեփանոս եկեղեցին։ Հայերի հիմնած բնակավայրը հաբեշ մատենագրության մեջ հիշատակվում է «Հայկական կղզի» անունով (այստեղ է իր կրթությունն ստացել Եթովպիայի մեծ լուսավորիչ և բարեփոխիչ Եվսաաթեոսը)։ Համայնքը համադրվել է 12-րդ դարում Եգիպտոսից և 14-րդ դարի վերջին Կիլիկիայից՝ հայկական թագավորության անկումից հետո, գաղթած հայերով։ Եթովպահայ համայնքը ստվարացել է 19-րդ դարի վերջերին « երբ 1894 - 1896 թվականների կոտորածների հետևանքով բազմաթիվ հայեր Կիլիկիայից գաղթել են Եթովպիա։ Ներկայումս Եթովպիայում բնակվում է 100 հայ։
Եթովպիան զարգացող ՏՏ ոլորտ է /իրականացնում են պատվերներ ԱՄՆ ՆԱՍԱ գործակալության համար/, բնակչության 60% քրիստոնյա, Եթովպիայում է գտնվում Աֆրիկյան պետությունների լիգան, որը հնարավորություն կտա մուտք գործել Աֆրիկյան պետությունների բոլոր շուկաները, բնակչությունը՝ 96 մլն., կրթական զարգացած համակարգ, հիմնական գնորդներ՝ Գերմանիա 11,8 %, Սաուդյան Արաբիա 8,7 %, նիդերլանդներ 8,6 %, ԱՄՆ 8,1 %, Շվեյցարիա 7,7 %, Իտալիա 6,1 %, Չինաստան 6 %, Սուդան 5,5 %, Ճապոնիա 4,4 %։


== Ծանոթագրություններ ==
Վաժա (այլ կիրառումներ)

Վաժա, կարող է վերաբերել՝

Վաժա - գետ Ռուսաստանում, Լուժենգայի վտակը
Վաժա -  գետ Ռուսաստանում, Վաժինկայի վտակը
Ռեչնոե (գյուղ, Սովետսկիի շրջան)

Անվան այլ կիրառումների համար տե՛ս՝ ՌեչնոեՌեչնոե (ուկրաիներեն՝ Річне, Ղրիմի թաթարերեն՝ Qarabay), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Կարաբայ-Վալց, Կարաբայ-Իվանովկա։
2001 թվականի տվյալներով Ռեչնոե գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աթենքի առաջին գերեզմանատուն

Աթենքի առաջին գերեզմանատուն (հուն․՝ Πρώτο Νεκροταφείο Αθηνών), գերեզմանատուն Հունաստանի մայրաքաղաք Աթենքի կենտրոնական հատվածում։
Այն գտնվում է Անապափսեոսի փողոցում` աթենական անտիկ շրջանի հուշարձաններից Օլիմպիական Զևսի տաճարի և Պանաթինայկոսի արենայի հարևանությամբ։


== Պատմություն ==
Առաջին գերեզմանոցն այստեղ բացվել է 1837 թվականին։ Այն կարճ ժամանակում դարձավ Հունաստանի մայրաքաղաք Աթենքի ամենահայտնի գերեզմանատներից մեկը, ուր թաղված էի մի շարք հույն նշանավոր անձիք։
Գերեզմանատան տարածքում կան թվով երեք հունական եկեղեցիներ։ Դրանցից երկուսը հույն ուղղափառ եկեղեցիներ են, որոնք անվանված են ի պատիվ սուրբ Թեոդորոսի և Ղազարոսի։ Երրորդ եկեղեցին կաթոլիկ է։
Աթենքի առաջին գերեզմանատանը կա որոշակի առանձնացված տարածք, որը հատկացված է բողոքականներին և հրեաներին։


== Հայտնի անձիք, ովքեր թաղված են գերեզմանատանը ==
Մելինա Մերկուրի՝ դերասանուհի, երգչուհի և քաղաքական գործիչ, Հունաստանի խորհրդարանի անդամ։ Առաջին կինը, որ դարձել է Հունաստանի մշակույթի նախարար
Հենրիխ Շլիման՝ գերմանացի գործարար և հնագետ։ 
Անդրեաս Պապանդրեու՝ հույն պետական և քաղաքական գործիչ։ 1938 թվականին, Մետաքսասի վարչակարգի ժամանակ, հակակառավարական գործունեության մեղադրանքով ձերբակալվել և ապա հեռացել է ԱՄՆ։
Գեորգիոս Պապանդրեու՝ Հունաստանի պետական և քաղաքական գործիչ։ Մասնագիտությամբ՝ իրավաբան։ 1915 թվականին Լեսբոս կղզու նոմարքոսն էր, 1917-1920 թվականներին՝ Քիոս կղզու գլխավոր նահանգապետը։;
Ալիկի Վույուկլակի՝ թատրոնի և կինոյիհույն դերասանուհի և երգչուհի, Հունաստանի ազգային աստղ։
Կատինա Պաքսինու՝ դերասանուհի։ Սովորել է Ժնևի կոնսերվատորիայում, Բեռլինի և Վիեննայի թատերական դպրոցներում։
Դեմիս Ռուսոս՝ հույն երգիչ։ Իր երաժշտական գործունեության ընթացքում ամբողջ աշխարհում վաճառել է իր ալբոմների մոտ 60 միլիոն օրինակ։


== Տես նաև ==
Պիրոտի հունական զինվորական գերեզմանոց


== Արտաքին հղումներ ==
Աթենքի առաջին գերեզմանատուն՝ պատմական ակնարկ (հուն.)
Գերեզմանատան ընդհանուր բնութագիրը (անգլ.)
Օրգանիզմի ներքին հեղուկ միջավայր

Օրգանիզմի ներքին հեղուկ միջավայր, օրգան համակարգ է, որը ուսումնասիրում է մարդու օրգանիզմի հեղուկ բաղադրամասերը։ Օրգանիզմի ներքին հեղուկ միջավայրը կազմված է երեք հիմնական մասերից՝ արյուն, ավիշ և հյուսվածքային հեղուկ։ Մարդու օրգանիզմի հյուսվածքային հեղուկը առաջանում է արյունից։ Ավիշը առաջանում է հյուսվածքային հեղուկից։ Նրա մեջ բացի պլազմայից, օրգանական և անօրգանական նյութերից։ Կան նաև լիմֆոցիտներ,լեյկոցիտներ։


== Արյուն ==
Արյունը շարակցական հյուսվածք է, որը կազմված է պլազմայից և ձևավոր տարրերից (էրիթրոցիտներ, լեյկոցիտներ, թրոմբոցիտներ)։ Արյունը միաժամանակ կատարում է նաև շնչառական, սնուցողական, արտազատական, ջերմակարգավորիչ, պաշտպանական և հումորալ ֆունկցիաներ։


== Հարաբերական կայունություն ==
Օրգանիզմի ներքին հեղուկ միջավայրը օժգտված է հարաբերական կայունությամբ։ Դա պայմանավորված է օրգանիզմի ներքին միջավայրի շարժուն հավասարակշռությամբ, քանի որ նյութերն միջավայրի շարժուն հավասարակշռությամբ, քանի որ նյութերն օրգանիզմում պարբերաբար սպառվում են, ինչից հետո դրանից պակասը կրկին լրացվում։ Այսպես՝ օգտագործված սննդարար նյութերի փոխարեն աղիներից դեպի օրգանիզմի ներքին միջավայր անցնում են նոր սննդարար նյութեր։


== Ծանոթագրություններ ==
Ռքածիթելի

Ռքածիթելի (վրաց.՝ რქაწითელი < რქა წითელი, կարմիր եղջյուր)։ Վրացական թանկարժեք գինու խաղողի տեսակ։


== Աշխարհագրություն ==
Այն տարածված է բոլոր շրջաններում, Ռուսաստանի ու ԱՊՀ-ի կենտրոնական և հարավային տարածքներում։ 

 Վրաստան
 Դաղստան
 Չեչնիա
 Ինգուշեթիա
 Ստավրոպոլի երկրամաս
 Կրասնոդարի երկրամաս
 ՂրիմԱյս խաղողից պատրաստում են սեղանի բարձր որակի գինի, գինենյութեր՝ գինու ու կոնյակի համար, խաղողի հյութ։ Այս տեսակի խաղողը օգտագործվում է նաև թարմ վիճակով։


== Արտաքին հղումներ ==
Ркацители (Rkatsiteli) - сорт винограда
Ркацители (Rkatsiteli) - Белые сорта винограда Archived 2010-11-29 at the Wayback Machine.
Թանղան

Թանղան, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լուսագազ

Լուսագազ, հրավառ գազերի խառնուրդ։ Կազմված է գլխավորապես մեթանից, ջրածնից, ածխածնի օքսիդից և այլն։ Ստացվում է պինդ վառելանյութերի (հիմնականում քարածխի) ջերմային մշակման (կոքսացման, կիսակոքսացման և այլն) դեպքում։ Ջերմատվությունը 1000-2500 կկալ/մ³ է։ Կիրառվում է կենցաղում և արդյունաբերության մեջ որպես վառելիք։
Ռեյն Ուիլսոն

Ռեյն Դիտրիք Ուիլսոն (անգլ.՝ Rainn Dietrich Wilson, հունվարի 20, 1966(1966-01-20), Սիեթլ, ԱՄՆ), ամերիկացի դերասան, ռեժիսոր, սցենարիստ, պրոդյուսեր և նմուշահավաք։ Հանդիսատեսին առավել հայտնի է «Օֆիս» սիթքոմի ամերիկյան տարբերակում Դուայթ Շռութին մարմնավորելու համար, ինչի համար առաջադրվել է Էմմի մրցանակի։ Հայտնի է նաև «Ջունո» (2007), «Սուպեր» (2010) և մի շարք այլ գեղարվեստական կինոնկարներում հանդես գալու համար։


== Ծանոթագրություններ ==
Լեմազի (գետ)

Անվան այլ կիրառումների համար տե՛ս՝ Լեմազի (այլ կիրառումներ)Լեմազի  (բաշկիրերեն՝ Ләмәҙ), գետ Դուվանսկի և Մեչետլինսկի շրջաններում, Բաշկորտոստան Հանրապետությունում։ Գետաբերանը տեղակայված է Այ գետի ձախ ափին՝ 113 կմ հեռավորության վրա։ Լեմեզ Տամակ գյուղում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին, գետի ջրատնտեսային տեղամասը՝ Այ գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  10010201012111100022549
Հիդրոլոգիական ուսումնասիրությունների կոդը -  111102254
Ավազանի կոդը - 10.01.02.010
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Գրականություն ==
Мечетлинский район Республики Башкортостан. Краткая энциклопедия. — Уфа, 2000.
Мечетлинский район Республики Башкортостан: энциклопедия / Редкол.: Ю. Ю. Султанов (гл.ред.), Н. Ф. Ахкамова (сост.), Г. К. Бикташева (отв.ред.) и др. — Уфа: Мир печати, 2010. — 284 с.:илл.


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
21. Դուվանսկի շրջան Archived 2008-09-12 at the Wayback Machine.
Տիտանի համաձուլվածքներ

Տիտանի համաձուլվածքներ, տիտանի հիմքով համաձուլվածքներ, որոնք ստանում են տիտանի՝ հետևյալ տարրերով լեգիրման միջոցով, ալյումին, մոլիբդեն, վանադիում, մանգան, քրոմ, անագ, սիլիցիում, երկաթ և այլն։
Տիտանի համաձուլվածքները բնութագրվում են բարձր ամրությամբ – 250 °C–ից մինչև 300–600 °C ջերմաստիճանային տիրույթում, կոռոզիակայունությամբ, ոչ մեծ խտությամբ։ Այդ հատկությունների շնորհիվ տիտանի համաձուլվածքները լայնորեն կիրառվում են ավիացիոն հրթիռաշինության, էներգամեքենաշինության, նավաշինության, քիմիական արդյունաբերության մեջ և այլուր։ Տիտանը և նրա համաձուլվածքները կարելի է ենթարկել կռման, ծավալային և թերթային դրոշմման, գլոցման, մամլման, քարշման։ Ջերմամշակումը պետք է կատարել չեզոք մթնոլորտում կամ վակուումում։ Արդյունաբերական Տիտանի համաձուլվածքների մեծ մասն ունեն բյուրեղացման նեղ տիրույթ, այդ իսկ պատճառով օժտված են ձուլման բավարար հատկություններով։ Արդյունաբերական մշակման փուլում են գտնվում Ti–Ni բարձրլեգիրված համաձուլվածքները (այսպես կոչված, «Նիտինոլ»), որոնք որոշակի պայմաններում ունակ են պլաստիկ դեֆորմացիայի ենթարկվելուց հետո վերականգնել իրենց սկզբնական ձևը։ Այս հատկությունն օգտագործվում է ավտոմատ ռելեներում։ Տիտանի համաձուլվածքի թերություններից են նրանց ցածր հակաշփական հատկությունները։
Տիտանի համաձուլվածքներ են՝ 

Ֆերոտիտան
Նիտինոլ
Ջուլիետ Վուդ

Ջուլիետ Վուդ (անգլ.՝ Juliette Wood, ), բրիտանացի պատմաբան և Քարդիֆի համալսարանի դասախոս։ Նա մասնագիտացած է կելտական և միջնադարյան պատմության, մոգության և ֆոլկլորի մեջ։ Ֆոլկլորի միության նախկին տնօրենըն է և Ուելսի ազգային թանգարանի պատվավոր աշխատակից։ 
Վուդը ստացել է փիլիսոփայության դոկտորի աստիճան Փենսիլվանիայի համալսարանում 1975 թվականին։ Նրա դոկտորական թեզը վերնագրված էր «Աշխարհագրական թեմաները միջնադարյան, կելտական և իտալական ֆոլկլորում»։ Ստացել է գրականության մագիստրոսի աստիճան Օքսֆորդի համալսարանում, մագիստրոսի աստիճան Փենսիվանիայի համալսարանում, մագիստրոսի աստիճան Աբերսվիթի համալսարանում։ Նախքան իր ուսումը Վուդը բալետի պարուհի էր Նյու Յորքում։
Վուդը գրել է մեծապես դիցաբանության, մոգության, ֆոլկլորի և կելտիկի պատմության մասին։ Նա փորձագիտական խորհրդատվություն է ապահովել հեռուստատեսության և ռադիոյի, այդ թվում և` BBC-ի համար։ Եղել է «Փերիներ» ֆիլմի «Առասպել և հրեշներ» վավերագրական շարքի, Թոնի Ռոբիսոնի «Աստվածներ և հրեշներ» վավերագրական շարքի խորհրդատուն։ Նա համագործակցել է BBC Radio Four-ի In Our Time-ի հետ` ներկայացնելով Մաբինոգիոնի և Ֆաուստի մասին։ Վուդը այժմ Ֆոլկլորի միության ակնարկների խմբագիրն է։


== Մատենագրություն ==
Fantastic Creatures in Mythology and Folklore (London: Bloomsbury, 2018)
The Little Book of Celtic Wisdom (London: Duncan Baird, 2012)
Eternal Chalice. The Enduring Legend of the Holy Grail (London: Bloomsbury, 2008)
The Celts: Life, Myth and Art (London: Duncan Baird, 2001)
The Celtic Book of Living and Dying: The Illustrated Guide to Celtic Wisdom (London: Duncan Baird, 2000)
A Coven of Scholars: Margaret Murray and Her Working Methods, with Caroline Oates (London: Folklore Society, 1998


== Ծանոթագրություններ ==


== Արտաքին հղումներ ==
Cardiff University Staff Profile Page
2324937/ Ջուլիետ Վուդ Internet Movie Database կայքում
Personal Website
Ռիմարովկա (գյուղ, Գադյաչի շրջան)

Ռիմարովկա (ուկրաիներեն՝ Римарівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1590 թվականին։
2001 թվականի տվյալներով Ռիմարովկա գյուղում բնակվում էր 904 մարդ։ Բնակավայրը զբաղեցնում է 3,47 կմ² տարածք։ Բնակչության խտությունը կազմում էր 260,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմանիսի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Արմանիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պուերտո Բակերիզո Մորենո

Պուերտո Բակերիզո Մորենո (իսպ.՝ Puerto Baquerizo Moreno), քաղաք Էկվադորում։ Գտնվում է Սան Քրիստոբալ կղզու արևմուտքում, որը Գալապագոսյան կղզիների (Էկվադոր) մաս է կազմում։ Պուերտո Բակերիզո Մորենոն Գալապագոս նահանգի կենտրոնն է, ինչպես նաև նրա երեք կանտոններից մեկը՝ Սան Քրիստոբալը։ 2010 թվականի մարդահամարի տվյալներով Պուերտո Բակերիզո Մորենո քաղաքի բնակչությունը կազմել է 6672 մարդ։


== Անվան ծագումնաբանություն ==
Քաղաքն իր անունը ստացել է ի պատիվ Ալֆրեդո Բակերիզո Մորենոյի (1859-1951), որը Էկվադորի նախագահն էր 1916-1920 թվականներին։


== Աշխարհագրություն ==
Պուերտո Բակերիզո Մորենոն գտնվում է Սան Քրիստոբալից արևմուտք։
Քաղաքի մերձակայքում է գտնվում Սան Քրիստոբալ օդանավակայանը (IATA: SCY, ICAO: SEST)։ Այն Գալապագոսյան կղզիները սպասարկող երկու քաղաքացիական օդանավակայաններից մեկն է։


== Պատմություն ==
Քաղաքում կառուցվել է նավահանգիստ և օդանավակայան, բացվել է Էկվադորի ռազմածովային ուժերի մասնաճյուղ։ Բացվել է նաև Գալապագոսյան արվեստի և գիտության ակադեմիական ինստիտուտը (GAIAS), որը Կիտոյի Սան Ֆրանցիսկո համալսարանի մասնաճյուղն է։ Քաղաքի մոտ է գտնվում Գալապագոս ազգային պարկի մեկնաբանական կենտրոնը։
Վերջին տասնամյակներում քաղաքի զբոսաշրջության արդյունաբերությունը զարգանում է արագ տեմպերով։ Եթե ​​1991 թվականին քաղաքում կար ընդամենը 6 հյուրանոց և 9 ռեստորան ու բար, ապա 2006 թվականին դրանց թիվը համապատասխանաբար հասել է մինչև 23 և 35-ի։


== Կլիմա ==


== Բուսական և կենդանական աշխարհ ==
Քաղաքի շրջակայքում կան առատ լավային դաշտեր և անապատային բույսեր։ Ագրեսիվ բույսերի տեսակներն առատորեն աճում են քաղաքի ծայրամասում գտնվող բարձրադիր վայրերում՝ քինածառը, կուբայական մայրին և բարձր փղի խոտը։


== Տնտեսություն ==
Ձկնորսությունը քաղաքի հիմնական տնտեսական գործունեությունն է։ 2014 թվականի դրությամբ նավահանգստից գործում է մոտ 520 ձկնորս՝ 212 տարբեր չափերի ձկնորսական նավերով։ Գյուղատնտեսությունը կիրառվում է չնչին մասով, քանի որ կղզում քիչ ջուր կա, և համայնքը կարծում է, որ զբոսաշրջության համար իրենց նավակներով երթևեկելը ավելի տնտեսական է: Քաղաքի խմելու ջրի մատակարարումը կատարվում է Էլ Պրոգրեսո քաղաքի մոտակայքում գտնվող լճից, որը նաև ոռոգում է իր հարակից հողերը: Էլեկտրաէներգիայի մատակարարումը շարունակական է։
Զբոսաշրջությունը ներկայումս վերելք է ապրում քաղաքի ափին և զարգացրել է համապատասխան ենթակառուցվածքները, ինչպիսիք են հյուրանոցները, ռեստորանները, հուշանվերների խանութները և զբոսաշրջային գրասենյակները:


== Բնակչություն ==
2010 թվականի մարդահամարի տվյալներով Պուերտո Բակերիզո Մորենո քաղաքի բնակչությունը կազմել է 6672 մարդ։ Շատ բնակիչներ զբաղվում են ձկնորսությամբ, ոմանք աշխատում են զբոսաշրջության ենթակառուցվածքներում և ֆերմերային տնտեսություններում։


== Տրանսպորտ ==
Սան Քրիստոբալ օդանավակայանը տեղական օդանավակայանն է և միանում է մայրցամաքին։ Airbus A319 ինքնաթիռը ամեն օր թռիչքներ է իրականացնում մայրցամաքային Գուայակիլից։ Նավահանգիստը գտնվում է Բահիա Նաֆրաջիոյում (Նավաբեկության ծոց)՝ քաղաքից հարավ-արևմուտք։ Նավային ընկերությունները զբոսաշրջություններ են իրականացնում զբոսաշրջիկների համար: Քաղաքում գործում են ավտոբուսներ և տաքսիներ:


== Պատկերասրահ ==


== Ծանոթագրություններ ==
Մելիադինո Սան Ֆիդենցիո

Մելիադինո Սան Ֆիդենցիո (իտալերեն՝ Megliadino San Fidenzio), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 1834 մարդ։ Բնակչության միջին խտությունը 122 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 35040։ Հեռախոսային կոդ՝ 0429։
Քաղաքի հովանավոր սուրբը համարվում է Սան Ֆիդեզիոն։


== Ծանոթագրություններ ==
Յան Մի

Յան Մի (չինարեն՝ , սեպտեմբերի 12, 1986(1986-09-12), Xuanwu District, Պեկին, Չինաստան), չինացի դերասանուհի։ Յան Մին իր կարիերան սկսել է 4 տարեկանում, իսկ 6 տարեկանում նա ստացել է իր առաջին կինոմրցանակը և լայն ճանաչում ձեռք բերել։ 1993 թվականին «Թանգ Մինգ Հուանգ» և «Հո Ուաի» սերիալներում նկարահանվելուց հետո դերասանուհին ընդունվել է դպրոց և լքել հեռուստատեսությունը։
2003 թվականին էկրան վերադառնալուց հետո դերասանուհին հաջողությամբ համատեղում է նկարահանումները հեռուստասերիալներում և լիամետրաժ ֆիլմերում։ 2011 թվականին դերասանուհին ստացել է Մագնոլիա մրցանակը «Հանրաճանաչ դերասանուհի» անվանակարգում (280 միլիոն քվե)։
Խուան Շենիի, Լիու Յիֆեյի և Վան Լուոդանի հետ միասին դարձել է «չորս նոր փոքրիկ  դերասանուհիներից մեկը»։


== Կենսագրություն ==
Յան Միը ծնվել է 1986 թվականի սեպտեմբերի 9-ին ոստիկանի ընտանիքում։ Քանի որ ինչպես հայրը, այնպես էլ մայրը ունեեն Յանգ ազգանունը, դուստրը, որը ընտանիքում եղել է երրորդ Յանգը, անվանվեց Մի, որը բառացիորեն նշանակում է «Աստիճանի ցուցիչ»։ Շնորհիվ այն բանի, որ հիերոգլիֆը քիչ տարածված է և հազվադեպ է օգտագործվում չինարեն լեզվում, ապագայում, արդեն հայտնի դառնալով, դերասանուհին շատ անհարմար պահեր կունենա, երբ լրագրողները, և երկրպագուները նրա անունը շփոթեն այլ նմանատիպ հիերոգլիֆների հետ։ Իր ծնողների մասին դերասանուհին մի անգամ ասել է «Լուսավոր մարդիկ», որոնք ոչ մի պահանջ չեն ներկայացնում բացի «Երջանիկ լինելուց»։
Չորս տարեկան հասակաում հայրը աղջկան ուղարկել է թատերական դասերի և արդեն 1990 թվականից Յան Մին սկսել է նկարահանվել սերիալում։ Ավելի ուշ նկարահանվել է «Մուրացկանների թագավորը» ֆիլմում, որը նրան լայն ճանաչում է բերել։ Դպրոց ընդունվելուց հետո նա ստիպված է եղել թողնել նկարահանումները։ Դպրոցում սովորելու ընթացքում Յան Մին ցանկություն է ունեցել մոդել դառնալ։ Ավագ դպրոցն ավարտելուց հետո նա սկսել է ամսագրերի համար նկարահանվել, իսկ հետո գովազդների։
2003 թվականին արդեն հասուն դերասանուհի վերադարձել է էկրան։  2005 թվականին  Յան Մին ընդունվել է Պեկինի կինոյի ակադեմիա՝ հավաքելով ամենաբարձր միավորները։ Ուսմանը զուգահեռ դերասանուհին շարունակել է կարիերան կինոյում և հեռուստատեսությունում։
2011 թվականին Յանգ Միը իր կարիերայի նոր գագաթնակետին է հասել «Պալատ» հեռուստասերիալում ունեցած դերակատարմամբ։ Նույն թվականին նա գլխավոր դեր է խաղացել սարսափ ֆիլմում, որը, չնայած թերահավատ կանխատեսումներին, Չինաստանի սահմաններում 90 մլն յուանի շահույթ է բերել։ 2012 թվականին դերասանուհին նկարահանվել «Ներկված կաշի II. Հարություն» և «Ու Դան» ժապավեններում։


== Անձնական կյանք ==
2014 թվականի հունվարի 8-ից Մին ամուսնացել է։ Ամուսինը եղել է  դերասանի հետ (ծնվ.1974), որի հետ նա հանդիպել է իրենց հարսանիքից  2 տարի առաջ։ 2014 թվականի մայիսի 12-ին հայտնի է  դարձել, որ ամուսինները սպասում են իրենց առաջնեկին։


== Ծանոթագրություններ ==


== Արտաքին հղումներ ==
Կոլիժի Կրանդելեն

Կոլիժի Կրանդելեն (ֆր.՝ Colligis-Crandelain), համայնք Ֆրանսիայի Պիկարդիա մարզի Էնա գավառում։ Մտնում է Լան 2 կանտոնի կազմի մեջ։ Կոմունայի շրջանը՝ Լան։
Համայնքի INSEE կոդ՝ 02205։


== Բնակչություն ==
Համայնքի բնակչությունը 2010 թվականին կազմում էր 181 մարդ։


== Տնտեսություն ==
2010 թվականի տվյալներով՝ աշխատունակ 124 տարիքի մարդկանցից (15-64 տարեկան) 97-ը տնտեսապես ակտիվ էին, 27-ը՝ ոչ ակտիվ (ակտիվության ցուցանիշը՝ 78.2 %, 1999 թվականին եղել է 67,9 %)։ 97 աշխատունակ բնակիչներից 83-ը աշխատում էին (46 տղամարդ և 37 կին), անաշխատանք էին 14-ը (4 տղամարդ և 10 կին)։ 27 անգործունակ մարդկանցից 9-ը աշակերտներ կամ ուսանողներ էին, 12-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Կոլիժի Կրանդելեն (ֆր.)
(8239) Սինյակ

(8239) Սինյակ (անգլ.՝ Signac), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,145797 ա. մ., առավելագույնը մոտենում է 2,7739 ա. մ. հեռավորության վրա և հեռանում 3,5177 ա. մ.։ Արեգակի շուրջ մեկ ամբողջական պտույտ է կատարում 2037,95 երկրային օրվա ընթացքում, իր ուղեծրով շարժվելով միջինում 0,176648 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8239) Սինյակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրուտեց (գյուղ, Խարովսկի շրջան)

Կրուտեց (ռուս.՝ Крутец), գյուղ Ռուսաստանի Դաշնության Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 70 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 16 կմ։ Ամենամոտ բնակավայրերն են՝ Կուլեշիխա, Դրոժինինո, Դոր։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 14 մարդ։


== Ծանոթագրություններ ==


== Արտաքին հղումներ ==
Կրուտեցը(չաշխատող հղում) Վոլոգդայի մարզի բնակավայրերի ռեեստրում
Կոմի Հանրապետություն

Կոմի Հանրապետություն (ռուս.՝ Республика Коми), հանրապետություն Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Սիկտիվկար քաղաքը։
Սահմանակից է Ռուսաստանի Տյումենի, Սվերդլովսկի, Կիրովի և Արխանգելսկի մարզերի, Պերմի երկրամասի, ինչպես նաև Խանտի-Մանսիական ինքնավար օկրուգի հետ։


== Անվանում ==
Անվանումը ստացել է կոմի ժողովրդի անունից (անցյալում կոմիներին անվանել են զիրյաններ)։


== Ծանոթագրություններ ==


== Արտաքին հղումներ ==
Կոմի Հանրապետության պաշտոնական կայք Archived 2014-02-08 at the Wayback Machine.
Չաքիրօղլու

Չաքիրօղլու, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ալի (Ալաշկերտի գավառ)

Անվան այլ կիրառումների համար տե՛ս՝ Ալի (այլ կիրառումներ)Ալի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մարիո Ռոբերտո Մարտինես

Մարիո Ռոբերտո Մարտինես Էռնանդես (իսպ.՝ Mario Roberto Martínez Hernández, հուլիսի 30, 1989(1989-07-30), Սան Պեդրո Սուլա, Հոնդուրաս), հոնդուրասցի ֆուտբոլիստ,  եգիպտական «ENPPI Club» ակումբի  և Հոնդուրասի ազգային հավաքականի  կիսապաշտպան։  


== Ակումբային կարիերա ==
2006 թվականից հանդես է եկել  Ռեալ  Էսպանյոլ  ակումբում։ Մի քանի անգամ հեռացել է վարձակալությամբ։ 2009 թվականին երկու խաղ անցկացրել է նորվեգական «Ոլերենգում» ։ 2010 թվականին Մարիոն վարձակալվել էր «Անդերլեխտ»-ում,  բայց այնպես, որ ոչ մի անգամ դուրս չի եկել խաղադաշտ։ 2012-2013 թվականներին հանդես էր գալիս ամերիկյան «Սիեթլ Սաունդերսում»։


== Կարիերան հավաքականում ==
Հոնդուրասի  ազգային  հավաքականում Մարիոն իր նորամուտն է նշել 2010 թվականի սեպտեմբերի 4-ին՝ Կանադայի հավաքականի դեմ խաղում։


== Ձեռքբերումները ==
Ռեալ Էսպանյոլ

Հոնդուրասի  չեմպիոն։ 2006/07, 2010/11,  2013/14 Անդերլեխտ

Բելգիայի Չեմպիոն։ 2009/10 


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.) (անգլ.)